CELEX: 32020D0660
Language: lv
Date: 2020-05-15 00:00:00
Title: Komisijas Īstenošanas lēmums (ES) 2020/660 (2020. gada 15. maijs), ar ko Īstenošanas lēmumu (ES) 2019/1326 groza attiecībā uz elektromehānisko kontaktoru un motoru palaidēju, loka dzēšanas ierīču, nespeciālistu lietošanai paredzētu sadales paneļu un industriālo transportlīdzekļu elektromagnētisko savietojamību

18.5.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 155/16
               
            
         KOMISIJAS ĪSTENOŠANAS LĒMUMS (ES) 2020/660
         (2020. gada 15. maijs),
         ar ko Īstenošanas lēmumu (ES) 2019/1326 groza attiecībā uz elektromehānisko kontaktoru un motoru palaidēju, loka dzēšanas ierīču, nespeciālistu lietošanai paredzētu sadales paneļu un industriālo transportlīdzekļu elektromagnētisko savietojamību
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1025/2012 (2012. gada 25. oktobris) par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (1), un jo īpaši tās 10. panta 6. punktu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Direktīvas 2014/30/ES (2) 13. pantu elektroiekārtas, kas atbilst tiem saskaņotajiem standartiem vai to daļām, uz kuriem atsauces publicētas Eiropas Savienības Oficiālajā Vēstnesī, jāprezumē par atbilstīgām minētajos standartos vai to daļās iekļautajām būtiskajām prasībām, kas noteiktas minētās direktīvas I pielikumā.
                  
               
                     (2)
                  
                  
                     Ar Komisijas Īstenošanas lēmumu C(2016) 7641 (3) Komisija iesniedza prasījumu Eiropas Standartizācijas komitejai (CEN), Eiropas Elektrotehnikas standartizācijas komitejai (Cenelec) un Eiropas telesakaru standartu institūtam (ETSI) Direktīvas 2014/30/ES īstenošanas vajadzībām izstrādāt un pārskatīt elektromagnētiskās savietojamības saskaņotos standartus.
                  
               
                     (3)
                  
                  
                     Pamatojoties uz Īstenošanas lēmumā C(2016) 7641 pausto prasījumu, CEN un Cenelec izstrādāja saskaņotos standartus EN IEC 60947-4-1:2019 par elektromehāniskajiem kontaktoriem un motoru palaidējiem un EN IEC 60947-9-1:2019 par loka dzēšanas ierīcēm.
                  
               
                     (4)
                  
                  
                     Pamatojoties uz Īstenošanas lēmumā C(2016) 7641 pausto prasījumu, CEN un Cenelec pārskatīja saskaņoto standartu EN 12895:2015, uz kuru atsauce ir publicēta Eiropas Savienības Oficiālā Vēstneša C sērijā (4). Tā rezultātā tika pieņemts saskaņotais standarts EN 12895:2015+A1:2019 par industriālajiem transportlīdzekļiem.
                  
               
                     (5)
                  
                  
                     Komisija kopā ar CEN un Cenelec ir novērtējusi, vai saskaņotie standarti EN IEC 60947-4-1:2019, EN IEC 60947-9-1:2019 un EN 12895:2015+A1:2019 atbilst prasījumam, kas noteikts Īstenošanas lēmumā C(2016) 7641.
                  
               
                     (6)
                  
                  
                     Standarti EN IEC 60947-4-1:2019, EN IEC 60947-9-1:2019 un EN 12895:2015+A1:2019 atbilst būtiskajām prasībām, kuras bija paredzēts aptvert un kuras noteiktas Direktīvā 2014/30/ES. Tāpēc atsauces uz minētajiem standartiem būtu lietderīgi publicēt Eiropas Savienības Oficiālajā Vēstnesī.
                  
               
                     (7)
                  
                  
                     To produktu elektromagnētiskās noturības tehniskās specifikācijas, uz kuriem attiecas saskaņotais standarts EN 55103-2:2009, uz ko atsauce ir publicēta Eiropas Savienības Oficiālā Vēstneša C sērijā (5), ir ietvertas arī jaunākā saskaņotajā standartā (EN 55035:2017), uz kuru atsauce Eiropas Savienības Oficiālā Vēstneša ir publicēta ar Komisijas Īstenošanas lēmumu (ES) 2019/1326 (6). Tāpēc saskaņotais standarts EN 55103-2:2009 būtu jāatsauc.
                  
               
                     (8)
                  
                  
                     
                        CEN un Cenelec ir izstrādājušas labojumu EN 61439-3:2012/AC:2019-04, ar ko labo saskaņoto standartu EN 61439-3:2012, uz kuru atsauce publicēta Eiropas Savienības Oficiālā Vēstneša C sērijā (7). Labojums ievieš tehniskas korekcijas, tāpēc pareizas un konsekventas saskaņotā standarta EN 61439-3:2012 piemērošanas nolūkā ir lietderīgi atsauci uz saskaņoto standartu publicēt Eiropas Savienības Oficiālajā Vēstnesī kopā ar atsauci uz labojumu.
                  
               
                     (9)
                  
                  
                     Tāpēc ir jāatsauc atsauces uz saskaņotajiem standartiem EN 55103-2:2009, EN 12895:2015 un EN 61439-3:2012 Eiropas Savienības Oficiālā Vēstneša C sērijā. Lai dotu ražotājiem pietiekami daudz laika sagatavoties saskaņoto standartu EN 55035:2017, EN 12895:2015+A1:2019 un EN 61439-3:2012 (kas labots ar EN 61439-3:2012/AC:2019-04) piemērošanai, saskaņoto standartu EN 55103-2:2009, EN 12895:2015 un EN 61439-3:2012 atsaukšana ir jāatliek.
                  
               
                     (10)
                  
                  
                     Īstenošanas lēmuma (ES) 2019/1326 I pielikumā ir uzskaitītas atsauces uz saskaņotajiem standartiem, uz kuru pamata prezumē atbilstību Direktīvai 2014/30/ES. Atsauces uz saskaņotajiem standartiem EN IEC 60947-4-1:2019, EN IEC 60947-9-1:2019, EN 61439-3:2012, kas labots ar EN 61439-3:2012/AC:2019-04, un EN 12895:2015+A1:2019 būtu jāiekļauj Īstenošanas lēmuma (ES) 2019/1326 I pielikumā.
                  
               
                     (11)
                  
                  
                     Īstenošanas lēmuma (ES) 2019/1326 II pielikumā ir uzskaitītas atsauces uz saskaņotajiem standartiem, kas izstrādāti Direktīvas 2014/30/ES īstenošanas vajadzībām un kas ir atsaukti no Eiropas Savienības Oficiālā Vēstneša. Atsauces uz saskaņotajiem standartiem EN 55103-2:2009, EN 12895:2015 un EN 61439-3:2012 būtu jāiekļauj Īstenošanas lēmuma (ES) 2019/1326 II pielikumā.
                  
               
                     (12)
                  
                  
                     Tāpēc Īstenošanas lēmums (ES) 2019/1326 būtu attiecīgi jāgroza.
                  
               
                     (13)
                  
                  
                     No dienas, kad Eiropas Savienības Oficiālajā Vēstnesī publicēta atsauce uz saskaņoto standartu, tāda standarta ievērošana ļauj izdarīt prezumpciju par atbilstību attiecīgajām Savienības saskaņošanas tiesību aktos noteiktajām pamatprasībām. Tāpēc šim lēmumam būtu jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma (ES) 2019/1326 I pielikumu groza saskaņā ar šā lēmuma I pielikumu.
         
         
            2. pants
            Īstenošanas lēmuma (ES) 2019/1326 II pielikumu groza saskaņā ar šā lēmuma II pielikumu.
         
         
            3. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2020. gada 15. maijā
            
               
                  Komisijas vārdā –
               
               
                  Priekšsēdētāja
               
               Ursula VON DER LEYEN
            
         
         
            (1)  OV L 316, 14.11.2012., 12. lpp.
         
         
            (2)  Eiropas Parlamenta un Padomes Direktīva 2014/30/ES (2014. gada 26. februāris) par dalībvalstu tiesību aktu saskaņošanu attiecībā uz elektromagnētisko savietojamību (OV L 96, 29.3.2014., 79. lpp.).
         
            (3)  Komisijas Īstenošanas lēmums C(2016) 7641 (2016. gada 30. novembris) par standartizācijas prasījumu Eiropas Standartizācijas komitejai, Eiropas Elektrotehnikas standartizācijas komitejai un Eiropas telesakaru standartu institūtam attiecībā uz saskaņotajiem standartiem, īstenojot Eiropas Parlamenta un Padomes 2014. gada 26. februāra Direktīvu 2014/30/ES par dalībvalstu tiesību aktu saskaņošanu attiecībā uz elektromagnētisko savietojamību.
         
            (4)  OV C 246, 13.7.2018., 1. lpp.
         
         
            (5)  OV C 246, 13.7.2018., 1. lpp.
         
         
            (6)  Komisijas Īstenošanas lēmums (ES) 2019/1326 (2019. gada 5. augusts) par elektromagnētiskās savietojamības saskaņotajiem standartiem, kas izstrādāti Eiropas Parlamenta un Padomes Direktīvas 2014/30/ES īstenošanas vajadzībām (OV L 206, 6.8.2019., 27. lpp.).
         
            (7)  OV C 246, 13.7.2018., 1. lpp.
         
      
      
         
            I PIELIKUMS
            Īstenošanas lēmuma (ES) 2019/1326 I pielikumā pievieno šādus ierakstus:
            
               
                           Nr.
                        
                        
                           Atsauce uz standartu
                        
                     
                           “6.
                        
                        
                           EN IEC 60947-4-1:2019
                           Zemsprieguma komutācijas un vadības ierīces. 4-1. daļa: Kontaktori un motoru palaidēji. Elektromehāniskie kontaktori un motoru palaidēji
                        
                     
                           7.
                        
                        
                           EN IEC 60947-9-1:2019
                           Zemsprieguma komutācijas un vadības ierīces. 9-1. daļa: Aktīvās sistēmas lokizlādes defektu mazināšanai. Loka dzēšanas ierīces
                        
                     
                           8.
                        
                        
                           EN 61439-3:2012
                           Zemsprieguma komutācijas un vadības aparatūras komplekti. 3. daļa: Sadales paneļi, kas paredzēti lietošanai parastiem cilvēkiem
                           EN 61439-3:2012/AC:2019-04
                        
                     
                           9.
                        
                        
                           EN 12895:2015+A1:2019
                           Industriālie transportlīdzekļi. Elektromagnētiskā savietojamība”
                        
                     
         
      
      
         
            II PIELIKUMS
            Īstenošanas lēmuma (ES) 2019/1326 II pielikumā pievieno šādus ierakstus:
            
               
                           Nr.
                        
                        
                           Atsauce uz standartu
                        
                        
                           Atsaukšanas datums
                        
                     
                           “4.
                        
                        
                           EN 55103-2:2009
                           Elektromagnētiskā saderība. Saimes standarts profesionālajai audio, video, audio-vizuālajai un sarīkojumu gaismu kontroles aparatūrai. 2. daļa: Traucējumnoturība
                        
                        
                           2021. gada 18. novembrī
                        
                     
                           5.
                        
                        
                           EN 61439-3:2012
                           Zemsprieguma komutācijas un vadības aparatūras komplekti. 3.daļa: Sadales paneļi, kas paredzēti lietošanai parastiem cilvēkiem
                        
                        
                           2020. gada 18. novembrī
                        
                     
                           6.
                        
                        
                           EN 12895:2015
                           Industriālie transportlīdzekļi. Elektromagnētiskā savietojamība
                        
                        
                           2021. gada 18. novembrī”